text: # Săng-giāng-diē Ĭng-iòng Ciŏng-áng-dòng
  Chăng-kō̤ Mìng-dĕ̤ng-ngṳ̄ Háng-cê gì bēng-buōng. / 參考閩東語漢字其版本。
  Săng-giāng-diē Ĭng-iòng Ciŏng-áng-dòng (山仔裏陰陽專案堂), gāng-chĭng Săng-giāng-diē Ciŏng-áng-dòng (山仔裏專案堂) hĕ̤k-ciā Săng-giāng-diē-dòng (山仔裏堂), sê Hók-ciŭ Dài-gĕ̤ng gì siŏh ciáh miêu, găk Dài-gĕ̤ng-kṳ̆ Tái-bìng Nê-lâe̤ng (太平二弄) biĕng-dău, Giū-áng Tái-săng-hū Cūng-dòng gì dó̤i-méng-gă̤ hó-gê̤ṳng, diŏh Dìng-huŏng-uōng (庭芳苑), Ṳ̀ng-séng Sĕ̤ng-hòng-siàng Lōng-dìng (融信雙杭城朗庭) lâng ciáh siēu-kṳ̆ cĭ-găng, gâe̤ng Săng-giāng-diē hī dèu diô nâ gák siŏh dèu Dà-dìng-ò̤ (茶亭河). Ciā miêu sê Dô̤-gáu Giū-áng Tái-săng gì 13 ciáh dòng cĭ ék, sṳ̆k Sĭk-buô-gīng (石部境), ngiàng-sìng gâe̤ng muóng-buŏi gì sèng-âu sṳ̆k Tái-bìng-săng-áng (太平山案). Ùng-gáik sèng-âu ké̤ṳk pó̤-huâi kó̤, 1989 nièng tṳ̀ng-siŭ.
  Săng-giāng-diē gì nè̤ng sáng Ŭng, Kŏng lâng ciáh ciŏng-gŭng gâe̤ng Sĕk-nê Gŭng-cò̤ (十二功曹). Muōi siŏh nièng ngiàng-sìng cĭ-sèng, iù Săng-giāng-diē-dòng hó-cáik ké̤ṳk Ŭng, Kŏng lâng ciáh ciŏng-gŭng uâng ĭ-siòng, dâi-biēu cūng-bê kŭi-dòng bâing-gŭng.
  
title: Săng-giāng-diē Ĭng-iòng Ciŏng-áng-dòng
wikitext: {{twinLAT|山仔裏陰陽專案堂}}
  {{Infobox religious building
  | building_name = Săng-giāng-diē Ciŏng-áng-dòng
  | native_name = 山仔里专案堂
  | native_name_lang = zh-Hans
  | image = 
  | caption =  
  | coordinates = {{coord|26|3|51.77|N|119|17|46.75|E|display=it}}
  | coordinates_footnotes = 
  | religious_affiliation = [[Dô̤-gáu]]<br>[[Dṳ̆ng-guók mìng-găng séng-ngiōng]]
  | architect = 
  | architecture_type = 
  | architecture_style = 
  | location = [[Hók-gióng]] [[Hók-ciŭ]] [[Dài-gĕ̤ng]] Tái-bìng Nê-lâe̤ng
  | country = {{flagcountry|China}}
  | consecration_year = 
  | founded_by = 
  | creator   = 
  | funded_by = 
  | general_contractor = 
  | established    = 
  | groundbreaking = 
  | year_completed = 
  | date_demolished = <!-- or | date_destroyed = -->
  | footnotes = 
  | website = <!--  {{URL|}}  -->
  }}
  '''Săng-giāng-diē Ĭng-iòng Ciŏng-áng-dòng''' (山仔裏陰陽專案堂), gāng-chĭng '''Săng-giāng-diē Ciŏng-áng-dòng''' (山仔裏專案堂) hĕ̤k-ciā '''Săng-giāng-diē-dòng''' (山仔裏堂), sê [[Hók-ciŭ]] [[Dài-gĕ̤ng]] gì siŏh ciáh [[miêu]], găk Dài-gĕ̤ng-kṳ̆ Tái-bìng Nê-lâe̤ng (太平二弄) biĕng-dău, [[Giū-áng Tái-săng-hū Cūng-dòng]] gì dó̤i-méng-gă̤ hó-gê̤ṳng, diŏh Dìng-huŏng-uōng (庭芳苑), Ṳ̀ng-séng Sĕ̤ng-hòng-siàng Lōng-dìng (融信雙杭城朗庭) lâng ciáh siēu-kṳ̆ cĭ-găng, gâe̤ng Săng-giāng-diē hī dèu diô nâ gák siŏh dèu [[Dà-dìng-ò̤]] (茶亭河). Ciā miêu sê [[Dô̤-gáu]] [[Giū-áng Tái-săng]] gì 13 ciáh dòng cĭ ék, sṳ̆k Sĭk-buô-gīng (石部境), [[ngiàng-sìng]] gâe̤ng [[muóng-buŏi]] gì sèng-âu sṳ̆k Tái-bìng-săng-áng (太平山案). [[Ùng-gáik]] sèng-âu ké̤ṳk pó̤-huâi kó̤, 1989 nièng tṳ̀ng-siŭ.
  
  Săng-giāng-diē gì nè̤ng sáng Ŭng, Kŏng lâng ciáh ciŏng-gŭng gâe̤ng Sĕk-nê Gŭng-cò̤ (十二功曹). Muōi siŏh nièng ngiàng-sìng cĭ-sèng, iù Săng-giāng-diē-dòng hó-cáik ké̤ṳk Ŭng, Kŏng lâng ciáh ciŏng-gŭng uâng ĭ-siòng, dâi-biēu cūng-bê kŭi-dòng bâing-gŭng.
  
  
  [[Category:Dô̤-gáu]]